Om det var fordi det ikke var til at få fat i en taxi må stå hen i det uvisse. Men tre berusede lokale frederikshavnere valgte tidligt onsdag morgen at benytte nogle golfbiler fra Frederikshavn Golfklub som alternativt transportmiddel. Politiet stoppede dem på Skagensvej nord for byen. Oprindeligt havde de taget en golfbil hver, men måtte efterlade den ene på golfbanen, da den gik i stykker. De tre mænd er i alderen 19 til 31 år.
Onsdag morgen anholdt politiet i Frederikshavn tre mænd, der havde valgt et noget alternativt transportmiddel.